**УТВЪРДИЛ:..........................................**

**Величка Печева**

*Директор на ДГ „Щастливо детство”*

*Гр. Раковски, общ. Раковски, обл. Пловдив*

**Указание за участие**

**В обществена поръчка на стойност по чл. 20, ал. 3**

**от Закона за обществени поръчки с предмет:**

**„Доставка на хранителни продукти за нуждите на ДГ „Щастливо детство” гр. Раковски, общ. Раковски, обл. Пловдив по обособените позиции:**

**- Обособена позиция № 1 „Хляб и хлебни продукти”**

**- Обособена позиция № 2 „Месо и месни продукти”**

**- Обособена позиция № 3 „Мляко и млечни продукти”**

**- Обособена позиция № 4 „Пакетирани продукти”**

**- Обособена позиция № 5 „Други хранителни продукти”**

**- Обособена позиция № 6 „Пресни плодове и зеленчуци”**

**2019 г.**

**Град Раковски, обл.Пловдив**

 **УВАЖАЕМИ ДАМИ И ГОСПОДА,**

 ДГ „Щастливо детство”, гр. Раковски, общ. Раковски, обл. Пловдив, на основание и по реда на чл. 187 от Закона за обществените поръчки (ЗОП), кани всички заинтересовани лица да подадат оферти за избор на изпълнители за възлагане на обществена поръчка при следните условия:

**1. Предмет на поръчката:** **„Доставка на хранителни продукти за нуждите на ДГ „Щастливо детство” гр. Раковски, общ. Раковски, обл. Пловдив по обособените позиции:**

**- Обособена позиция № 1 „Хляб и хлебни продукти”**

**- Обособена позиция № 2 „Месо и месни продукти”**

**- Обособена позиция № 3 „Мляко и млечни продукти”**

**- Обособена позиция № 4 „Пакетирани продукти”**

**- Обособена позиция № 5 „Други хранителни продукти”**

**- Обособена позиция № 6 „Пресни плодове и зеленчуци”**

**2. Правно основание:** Доставка на стоки по смисъла на чл. 3, ал. 1, т.2 от ЗОП

**3. Описание на предмета на поръчката:**

Предметът на обществената поръчка е периодични доставки на хранителни продукти за нуждите на ДГ „Щастливо детство”, гр. Раковски, общ. Раковски, обл. Пловдив по обособени позиции съгласно Техническа спецификация - Приложение № 1 от настоящата документация. В Техническа спецификация - Приложение № 1 количествата на хранителните продукти имат прогнозен характер и не обвързват Възложителя да закупи точно посочените в него количества стоки.

Възложителят си запазва правото:

* да увеличава и/или намалява количествата, според нуждите му в рамките на средствата, предвидени в съответната обособена позиция;
* да не поръчва част от изброения асортимент в техническата спецификация от настоящата документация.

 Доставките на хранителни продукти се извършват периодично по предварителна заявка от Възложителя или упълномощено от него лице. Стоките се доставят франко склада на детската градина.

 Срок за изпълнение на поръчката: считано от датата на подписване на договора до **09.06.2020 г**.

 **4. Прогнозната стойност на обществената поръчка:**

Общата прогнозна стойност на настоящата обществена поръчка е 62670.00 без ДДС, разпределена по обособени позиции, както следва:

**- Обособена позиция № 1 „Хляб и хлебни продукти” –** 4170.00 лева без ДДС**;**

**- Обособена позиция № 2 „Месо и месни продукти” -** 12340.00 лева без ДДС;

**- Обособена позиция № 3 „Мляко и млечни продукти” –** 13160.00 лева без ДДС;

**- Обособена позиция № 4 „Пакетирани продукти” –** 5800.00 лева без ДДС;

**- Обособена позиция № 5 „Други хранителни продукти” –** 3500.00 лева без ДДС;

**- Обособена позиция № 6 „Пресни плодове и зеленчуци” –** 23700.00 лева без ДДС.

**Забележка: Предлаганата цена на Участника не може да надхвърля прогнозната стойност за обособената позиция. Участник, чиято оферта надвишава прогнозната стойност ще бъде отстраняван.**

**Начина на формиране на цената и условия на плащане:**

Стойността на Договора с избрания за изпълнител участник е в размер на прогнозната стойност за съответната позиция. Заплащането на извършените доставки, предмет на настоящата обществена поръчка ще се осъществява ежемесечно от бюджета на ДГ „Щастливо детство”, гр. Раковски, общ. Раковски, обл. Пловдив в левове, по банков път, на база реално извършени доставки.

Финансирането е от бюджета на ДГ „Щастливо детство”, гр. Раковски, общ. Раковски, обл. Пловдив.

**ОБЩИ ИЗИСКВАНИЯ КЪМ УЧАСТНИЦИТЕ:**

**5.1.** За изпълнение на настоящата поръчка, възлагана по реда на чл. 187 от Закона за обществените поръчки, могат да участват български или чуждестранни физически или юридически лица, включително техните обединения, които отговарят на изискванията, регламентирани от ЗОП и посочени от Възложителя изисквания в обявата и настоящите приложения към същата.

**5.2.** Всеки участник има право да представи само една оферта за една, за няколко или за всички обособени позиции. Всички документи, които са на чужд език, се представят и с превод на български език.

**5.3.** Възложителят ще отстрани от участие в процедурата всеки участник, при който е налице някое от следните обстоятелства по чл. 54, ал. 1 от ЗОП:

а) Е осъден с влязла в сила присъда, освен ако е реабилитиран, за престъпление по чл. 108а, чл. 159а- 159г, чл. 172, чл. 192а, чл. 194-217, чл. 219- 252, чл. 253- 260, чл. 301- 307, чл. 321, 321а и чл. 352-353е от Наказателния кодекс;

б) Е осъден с влязла в сила присъда, освен ако е реабилитиран, за престъпление, аналогично на тези по т. 1, в друга държава членка или трета страна;

в) Има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно- осигурителния процесуален кодекс и лихвите по тях, към държавата или към общината по седалището на възложителя и на кандидата или участника, или аналогични задължения, установени с акт на компетентен орган, съгласно законодателството на държавата, в която кандидатът или участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила;

г) Е налице неравнопоставеност в случаите по чл. 44, ал. 5 от ЗОП;

д) Е установено, че:

- е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

- не е предоставил изискващата се информация, свързана с удостоверяване липсата на основания за отстраняване или изпълнението на критериите за подбор;

е) Е налице ограничение по чл. 69 от ЗПКОНПИ;

ж) Е установено с влязло в сила наказателно постановление или съдебно решение, че при изпълнение на договор за обществена поръчка е нарушил чл. 118, чл. 128, чл. 245 и чл. 301-305 от Кодекса на труда или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;

3) Е налице конфликт на интереси, който не може да бъде отстранен.

При продаване на офертата участниците декларират липсата на горепосочените обстоятелства (с попълване на декларация).

Възложителят отстранява участниците, за които са налице основанията по чл. 54, ал. 1 от ЗОП възникнали преди или по време на провеждане на възлагането.

Посочените по горе обстоятелства се прилагат и когато участникът е обединение от физически и/или юридически лица и за член на обединението е налице някое от основанията за отстраняване.

Участниците са длъжни да уведомят писмено възложителя в 3- дневен срок от настъпване на обстоятелството по чл. 54, ал. 1, чл. 101, ал. 11 ЗОП.

В случай, че участникът подава оферта като обединение/ консорциум, което не е регистрирано като самостоятелно юридическо лице, тогава участниците в обединението/ консорциума подписват документ /договор/, заверено копие от който следва да бъде представен от участника към офертата. Документът трябва да съдържа клаузи, които гарантират, че:

* Всички членове на обединението/ консорциума са отговорни заедно и поотделно за изпълнението на договора;
* Е определен представляващият обединението/ консорциума, който е упълномощен да задължава, да получава указания за и от името на всеки член на обединението/ консорциума. Допуска се повече от едно лице да представляват обединението/ консорциума заедно и поотделно;
* Срокът на обединението е най- малко за времето, за което поръчката ще бъде изпълнена;
* Всички членове на обединението/ консорциума са задължени да останат в него за целия период на изпълнението на договора;
* Разпределение на дейностите от предмета на възлаганата поръчка между участниците в обединението.
* Представляващият обединението/ консорциума е упълномощил да представи офертата от името и за сметката на обединението и да сключи договор с Възложителя\*.

 \*Когато в договора не е посочено лицето, което представлява участниците в обединението се представя документ, подписан от лицата в обединението, в който се посочва представляващият.

 Не се допускат промени в състава на обединението след изтичане на срока за подаване на офертите.

 Възложителят не поставя изискване за създаване на юридическо лице, в случай, че избраният за Изпълнител участник е обединение от физически и/или юридически лица.

**СПЕЦИФИЧНИ УСЛОВИЯ КЪМ УЧАСТНИЦИТЕ:**

 **Технически и професионални особености:**

 **6.1** Участникът трябва да разполага с минимум 1 /един/ брой специализирано транспортно средство /собствено или наето/ за превоз на групите храни, включени в съответната обособена позиция, за която се подава оферта. При необходимост, транспортните средства със специално предназначение трябва да осигурят съответните температурни параметри и условия за превоз на съответните групи храни.

 Транспортните средства трябва да са регистрирани по реда на чл. 246, ал. 4 от Закона за ветеринарномедицинската дейност.

За доказване на тези обстоятелства се представя списък – по Образец № 6 и се посочва съответният публичен регистър, който съдържа тази информация или се представят заверени от участника копия от валидни удостоверения за регистрация на транспортните средства със специално предназначение, издадени от съответната ОДБХ към БАБХ на името на участника или на собственика (в случа, че те се ползват по силата на договор за наем или лизинг).

 *\*Забележка: Едно превозно средство може да бъде използвано за изпълнение на доставките по повече от една обособена позиция, само ако има валидно Удостоверение за регистрация то ОДБХ към БАБХ за превоз на групите храни по обособените позиции за които е посочено.*

**6.2.** Участникът трябва да разполага с минимум 1 /един/ обект, собствен или нает, регистриран като обект за производство и/или търговия /на едро и/или дребно/ за храни, съответстващи на тези включени в съответната обособена позиция от настоящата поръчка, за която се участва по чл. 12 от Закона за храните и да отговаря на Наредба № 5/25.05.2006г. за хигиена на храните, издадено от БАБХ-ОДБХ, със срок на валидност, не по кратък от срока на договора за обществената поръчка.

- За доказване на тези обстоятелства се представя списък – Образец № 6а и участника представя заверено копие от Удостоверение за регистрация по чл. 12 от Закона за храните, издадено за обект за производство и/или за търговия на едро и/или дребно с хранителните продукти за съответната обособена позиция или посочва съответния публичен регистър, който съдържа тази информация.

 При участие на обединение, което не е юридическо лице, специфичните изисквания се отнасят общо за обединението.

 Чуждестранните участници трябва да отговарят на изискванията по еквивалентен начин.

**СЪДЪРЖАНИЕ НА ОФЕРТИТЕ НА УЧАСТНИЦИТЕ:**

 **7.1. Оферта -** Образец.

 **7.2. Декларация по чл. 192, ал.3 от ЗОП -** попълнена от приложения по Приложение № 4 от настоящата поръчка. Декларацията за липсата на обстоятелствата по 192, ал.3 от ЗОПсе подписва от лицата, които представляват участника. Когато участникът се представлява от повече от едно лице, декларацията за обстоятелствата по чл. 54, ал. 1, т.3- 5 от ЗОП се подписва от лицето, което може самостоятелно да го представлява.

 **7.3. Декларация за съгласие за участие от подизпълнител** с посочване на вида на работите, които ще извършват и дела на тяхното участие, попълнен Приложение № 5от настоящата поръчка. Декларацията се попълва, ако е приложима.

**7.4. При участници обединения-** заверено копие на договора за обединение, а когато в договора не е посочено лицето, което представлява участниците в обединението- и документ, подписан от лицата в обединението, в който се посочва представляващият;

Документът се представя в случай, че участникът е неперсонифицирано обединение.

**7.5. Пълномощно** на лицето, упълномощено да представлява участникът в обществената поръчка и да подписва офертата или документи, част от офертата (представя се оригинал или заверено копие на пълномощното); пълномощното се представя, когато участникът не се представлява от лицата, които имат право на това, съгласно документите му за регистрация).

**7.7 Списък** на техническите средства за осигуряване на качеството на доставяните хранителни продукти (списък съгласно чл. 64, ал. 1, т. 4 от ЗОП) - Приложение № 6 и доказателства.

**7.8. Списък** на обектите за осигуряване на качеството на доставяните хранителни продукти (списък съгласно чл. 64, ал. 1, т. 4 от ЗОП) - Приложение № 6а и доказателства.

**7.9. Техническо предложение-** изготвено поПриложение № 2на настоящата обществена поръчка и при съблюдаване на пълното описание на обекта на поръчката, техническите спецификации и изискванията на Възложителя за изпълнение на поръчката.

**7.10. Ценово предложение-** изготвено Приложение № 3 на настоящата обществена поръчка и при съблюдаване на изискванията на Възложителя ведно с приложение - Приложение № 3.1 до № 3.6, съответно на позицията, по която се участва.

**7.11.** - **Декларация за приемане съдържанието и условията на проекто-договор** - попълнен Приложение № 8от настоящата поръчка.

Документите се представят в оригинал или заверено копие/ освен ако изрично не е указано друго/. Всички документи, представени на чужд език, се представят и в превод на български език. Всички декларации се представят в оригинал и се подписват по реда и от лицата, посочени в ЗОП и ППЗОП.

Когато участникът в обществената поръчка е чуждестранно физическо или юридическо лице или техни обединения, офертата се подава на български език.

Участниците могат да посочват в офертите си информация, която смятат за конфиденциална във връзка с наличието на търговска тайна.

Когато участниците са се позовали на конфиденциалност, съответната информация не се разкрива от възложителя, ако същата не се отнася за предложенията от офертите им, които подлежат на оценка.

**8. Срок за изпълнение на поръчката** – до **09.06.2020 г.**

**10. Критерий за оценка:** икономическа най - изгодната оферта въз основа на **критерий за възлагане: най- ниска цена** в съответствие с чл. 70, ал. 2,т. 1 от ЗОП.

**11. Срок на валидност на офертата:** посочва се от участника в отделна декларация /Приложение № 7 /, като не трябва да бъде по-кратък от **90 (деветдесет) дни** от дата на подаване на офертите.

**12. Срок и начин на подаване на офертите:** Офертите на участниците ще се приемат в сградата на ДГ „Щастливо детство”, гр. Раковски, общ. Раковски, общ. Раковски, обл. Пловдив, ул.”Цанко Церковски” № 44, всеки работен ден от 08.30 часа до 16.00 часа до **20.05.2019** г.

Ако участникът изпраща офертата чрез препоръчана поща или куриерска служба, разходите са за негова сметка. В този слушай, той следва да изпрати офертата така, че да обезпечи нейното пристигане на посочения от Възложителя адрес преди изтичане на срока на подаване на офертите. Рискът от забава или загубване на офертата е за участника.

Възложителя не се ангажира да съдейства за пристигането на офертата на адрес и в срока определен от него.

Документите се представят в запечатана непрозрачна опаковка, върху която се посочват:

1. наименованието на участника включително участниците в обединението, ако участникът е обединение;

2. адрес за кореспонденция, телефон и по възможност- факс и електронен адрес;

3. наименование на поръчката.

4. обособена позиция/ обособените позиции, за които се подава офертата.

Ценовото предложение се представя в отделен запечатан непрозрачен плик в общата опаковка с надпис **„Предлагани ценови параметри”.**

До изтичане на срока за получаване на оферти, всеки участник може да промени, допълни или оттегли офертата си.

Оттеглянето на офертата прекратява по- нататъшното участие на участника в процедурата за избор на изпълнител.

Оферти, които са представени след крайния срок за получаване или в не запечатана, прозрачна или скъсана опаковка, се връщат на подателя незабавно. Получените оферти се съхраняват в касата на ДГ „Щастливо детство”, гр. Раковски, общ. Раковски, обл. Пловдив до деня, определен за отваряне на офертите.

Оферти могат да се подават за няколко или всички обособени позиции като Възложителя не поставя ограничение в броя на обособените позиции, които се възлагат на един изпълнител.

Ако участник подава оферта за няколко или всички обособени позиции, за всяка обособена позиция се представят отделни комплекти от документи без да се опаковат отделно в общата опаковка на офертата. Ценовото предложение се представя в отделен запечатан непрозрачен плик в общата опаковка с надпис „Предлагани ценови параметри” и наименованието на съответната обособена позиция.

**13. Срок и място на изпълнение:** Срокът на изпълнение на доставките по настоящата обществена поръчка е до 09.06.2020 г. Място за изпълнение на настоящата обществена поръчка - ДГ „Щастливо детство”, гр. Раковски, общ. Раковски,общ. Раковски обл. Пловдив, ул.”Цанко Церковски” № 44.

**14. Отваряне на офертите и комуникация с участниците:**

Получаването, разглеждането и оценката на офертите се извършва от назначена от Възложителя комисия, съгласно изискванията на Закона за обществените поръчки.

Отварянето на офертите за извършва при условията на чл. 54, ал. 2 от ППЗОП, а именно: отварянето на офертите е публично и на него могат да присъстват участниците в обществената поръчка или техни упълномощени представители.

**Мястото, датата и часа на отваряне на офертите:**

**Отварянето на офертите ще се извърши в сградата на ДГ „Щастливо детство”, гр. Раковски, общ. Раковски,общ. Раковски обл. Пловдив, ул.”Цанко Церковски” № 44 на 21.05.2019 г. от 14.00 часа.**

**15. Сключване на договор.**

Възложителят сключва писмен договор, който включва всички предложения от офертата на класирания на първо място участник по реда на чл. 112 от ЗОП.

При сключване на договора класираният на първо място участник е длъжен да представи и гаранция за добро изпълнение, съгласно подробно описаното по- долу тук.

 **16. Техническа спецификация- приложен файл.**